ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 272/29.09.2017
privind aprobarea Documentaţiei de Avizare a Lucrărilor de Intervenţie pentru investiţia:
„REABILITARE LICEUL TEHNOLOGIC JOANNES KÁJONI”

Consiliul Local al Municipiului Miercurea-Ciuc, întrunit în şedinţa ordinară din data de 29 septembrie 2017;

Analizând Expunerea de motive nr. 16354  şi Raportul de specialitate nr. 16356 din data de 15.09.2017, întocmit de Direcţia managementul proiectelor, achiziţii publice, şi investiţii din cadrul aparatului de specialitate a Primarului Municipiului Miercurea-Ciuc,  prin care s-a propus adoptarea unei hotărâri cu privire la aprobarea Documentaţiei de Avizare a Lucrărilor de Intervenţie pentru investiţia: „REABILITARE LICEUL TEHNOLOGIC JOANNES KÁJONI”;

Pe baza rapoartelor comisiei pentru:

- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;


- de studii şi prognoze economico-sociale, buget, finanţe, investiţii şi administrarea domeniului public şi privat;

- organizare şi dezvoltare urbanistică, realizarea lucrărilor publice, protecţia mediului înconjurător;


Planului de Acţiune privind Energia Durabilă a municipiului Miercurea Ciuc aprobat prin Hotărârea Consiliul Local Municipal Miercurea-Ciuc  nr. 217/2014, modificat prin Hotărârea nr. 321/2016;


Strategiei Integrate de Dezvoltare Urbană ale municipiului Miercurea Ciuc aprobat prin  Hotărârea Consiliul Local Municipal Miercurea-Ciuc nr. 13/2017, cu modificările şi completările ulterioare;


Având în vedere prevederile Legii nr. 500/2002 privind finanţele publice;


Conform Ordinului nr. 3114/2017 al Ministerului Dezvoltării Regionale, Administraţiei Publice şi Fondurilor Europene, privind modificarea Ghidului solicitantului aferent axei prioritare 3, prioritatea de investiții 3.1 operațiunea B – clădiri publice;

Luând în considerare prevederile art. 44 alineatul (1) din Legea nr. 273/2006 privind finanţele publice locale, cu modificările şi completările ulterioare;


În conformitate cu Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Lucrarea, aparţinând Domeniul public al Municipiului Miercurea-Ciuc, conform Hotărârii Consiliului Local Municipal Miercurea-Ciuc nr. 6/2008, cu modificările și completările ulterioare, este prevăzută în Lista de investiţii, la Cap.65.02, subcapitolul 65.02.04.02 Învăţământ, aprobată prin Hotărârea nr. 58/2017 al Consiliului Local al Municipiului Miercurea-Ciuc privind aprobarea bugetului de venituri şi cheltuieli pe anul 2017, cu modificările şi completările ulterioare;



În temeiul prevederilor art. 36, alin. (2). literele b), c) şi d) şi alin. (4) litera d) şi e), alin. (6), art. 39 alin. (1), art. 45 alin. (2) litera e) şi art. 115, alin. 1), litera b) din Legea administraţiei publice locale nr. 215/2001, republicată, cu modificările şi completările ulterioare;

H O T Ă R Ă Ş T E


Art. 1.  Se aprobă Documentaţia de Avizare a Lucrărilor de Intervenţii pentru investiţia: „REABILITARE LICEUL TEHNOLOGIC JOANNES KÁJONI” proiect nr. 526/2017 elaborat de S.C. ESZTÁNY STÚDIÓ S.R.L. din Miercurea-Ciuc, finanţat din bugetul local, care cuprinde principalele caracteristici, precum şi indicatori tehnico-economici ai investiţiei, după cum urmează :

1.) Valoarea estimată a lucrării:

    4.739.977,66 lei (inclusiv TVA)




 din care:

C+M
    2.944.369,40 lei (inclusiv TVA)
2.) Durata de execuţie: 6 luni
3.) Caracteristici tehnice: 
- suprafaţa utilă 946 mp

- durata garanţiei de bună execuţie 3 ani

- durata de recuperare a investiţiei 11,3 ani


Art. 2.  Se aprobă descrierea investiţiei și prezentarea indicatorilor tehnico economici conform anexei 1 care face parte integrantă din prezenta hotărâre.

Art. 3. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán - Ladislau, Direcţia managementul proiectelor, achiziţii publice şi investiţii, și Direcţia economică - Compartimentul financiar contabil şi control financiar de gestiune din cadrul aparatului de specialitate al primarului municipiului Miercurea-Ciuc.



Art. 4. Prezenta hotărâre se comunică:

a) Instituţiei Prefectului Judeţului Harghita;


b) Primarului municipiului Ráduly Róbert Kálmán;


c) Viceprimarului municipiului Füleki Zoltán - Ladislau;


d) Viceprimarului municipiului Szőke Domokos;


e) Biroului de investiţii;


f) Direcţiei economice- Compartimentul financiar contabil şi control financiar de gestiune;


g) Biroului de achiziţii publice;

h) Direcţiei managementul proiectelor, achiziţii publice şi investiţii;


i)  S.C.  ESZTÁNY STÚDIÓ S.R.L. din Miercurea-Ciuc

	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF



































